钦定古今图书集成/明伦汇编/氏族典/第554卷 > 《廖用贤尚友录》 > 公仲连
## 钦定古今图书集成/明伦汇编/氏族典/第554卷 > 《廖用贤尚友录》 > 公仲连

按《尚友录》：晋赵烈侯好音，谓连曰：“寡人有爱，可以贵
之乎？”连曰：“富之则可，贵之则否。”君曰：“然。郑歌者枪、石
二人，吾赐之田人万亩。”连诺而不与。烈侯屡问，连乃
称疾不朝。番吾君谓连曰：“君实好善而未知所持，公
仲亦有进士乎？”连曰：“未也。”曰：“牛畜、荀欣、徐越皆可。”连
进之畜侍以仁义，烈侯逌然。明日欣侍以举贤使能，
明日，越侍以节财俭用，察度功德，所与无不充。君悦，
乃谓连曰：“歌者之田且止，以畜为师。”欣为中尉，越为
内史，赐连衣二袭，遂拜为相。

凌迪知《万姓统谱》。